google/wiki40b huggingface dataset:
Alpinis maumedis

Europinis maumedis (Larix decidua) ir jo varietetai

Europinio maumedžio alpinis varietetas (Larix decidua var. decidua) yra vienas iš trijų europinio maumedžio (Larix decidua) varietetų. Kiti du varietetai yra karpatinis maumedis (Larix decidua var. carpatica) ir lenkinis maumedis (Larix decidua var. polonica). Botaninėje literatūroje karpatinis maumedis dažnai neišskiriamas kaip atskiras varietetas, o apibūdinamas kaip lenkinis maumedis. Visi europinio maumedžio varietetai tarpusavyje kryžminasi.
Iš kitų maumedžio rūšių europiniam maumedžiui artimiausi yra sibiriniai maumedžiai, su kuriais lengvai kryžminasi.

Alpinio varieteto maumedžių paplitimas Europoje ir augimvietės

Alpiniai maumedžiai savaime paplitę Europos žemyne apie Alpių kalnus iki 2200–2500 m aukščio.

Šalys ir jų dalys, kur alpinis varietetas savaiminis:

Pietvakarių Prancūzijoje, Šveicarijoje, Lichtenšteine, Austrijoje, siaurame Vokietijos pietiniame pakraštyje, nedidelėje šiaurės Italijos dalyje, nedidelėje šiaurės vakarinėje Slovėnijos dalyje.

Matmenys

Tai vieni aukščiausių maumedžių genties medžiai, už kuriuos aukštesni tik vakariniai maumedžiai. Vidutinis alpinio varieteto europinių maumedžių aukštis 20-40 m, nors dažnai užauga virš 40 m ir rekordiniai iki 55 m aukščio. Šių alpinio varieteto maumedžių kamieno skersmuo gali siekti iki 1-1,5 m, masyviausių kartais iki 2-2,71 m.
Šiuo metu viešai žinomas aukščiausias europinio maumedžio alpinio varieteto Larix decidua var. decidua medis auga Bavarijoje (Vokietija), jo aukštis 53,80 m (išmatuotas lazeriu). Storiausiu kamienu medis auga Ulteno slėnyje (Saint Nicholas Italija), jo kamieno skersmuo 271 cm, aukštis 30 m.

Požymiai

Alpinio varieteto maumedžių kankorėžiai 2,5–4,5 cm ilgio ir 1,5-3 cm pločio.
Gubinas

Istorija

Gubinas sudarytas 1945 m. Potsdamo konferencijos nutarimu padalinus ligtolinį Gubeno miestą.
Nevinomyskas

Istorija

1778 m. įkurtas redutas Невинномысский, buvęs prie kyšulio (rus. мыс), kuris susiformavo ties Невинка upe – legendos byloja, kad šioje upėje būdavo skandinamos nekaltos moterys ir vaikai (rus. невинный – „nekaltas“). 1825 m. prie reduto įkurta stanica Невиномысская. 1939 m. suteiktos miesto teisės ir dabartinis vardas.
Chiuteno kalnas

Chiuteno kalnas (mong. Хүйтний оргил) arba Nairamdalas (mong. Найрамдал оргил, kin. Youyi Feng, pinyin: 友誼峰) – aukščiausia Mongolijos viršukalnė. Aukštis 4374 m. Iškilusi pačiuose Mongolijos vakaruose, Kinijos pasienyje, Altajaus kalnuose, Tavan Bogdo masyve. Viršūnę nuolat dengia sniegas.
KrAZ

Istorija

1945 m.  rugpjūčio 31 d. buvo priimtas nutarimas Kremenčuko mieste statyti tiltų gamyklą. Jau 1946 m. buvo pradėta statyba. Per sekančius 8 metus gamykloje buvo pagaminta apie 600 tiltų, kurių bendras ilgis siekė per 27 kilometrus. Tiltai buvo įrengti virš Maskvos, Dniepro, Dniestro, Volgos, Dauguvos ir kitų upių.
Nuo 1956 metų gamykloje buvo gaminami kukurūzų derliaus nuėmimo kombainai bei kita žemės ūkio technika. Per 2 savo gyvavimo metus Kremenčuko kombainų gamykla išleido per 11 tūkst. žemės ūkio technikos vienetų.
1958 metais balandžio 17 d. ministrų taryba priėmė sprendimą sukurti Kremenčuke krovininių automobilių gamyklą. Pirmieji 2 sunkvežimiai KrAZ-222 buvo surinkti 1959 metų balandžio 10 d.
1961 metais gamykla eksportavo virš 500 sunkvežimių į 26 pasaulio šalis – Argentiną, Afganistaną, Bulgariją, Kiniją, Indiją ir kt.
1971 m. sausio 22 d. gamykla apdovanota Lenino ordinu.
1979 m. buvo pasiektas didžiausias pagaminamų automobilių kiekis – 1,66 automobilio, tenkantis vienam darbuotojui. Šis rodiklis ir kitais metais buvo aukščiausias Tarybų Sąjungoje tarp sunkiųjų automobilių gamintojų.
1984 metais nuo konvejerio nuriedėjo 500 000 – asis sunkvežimis, o per 1986 m. išleisti 30 665 krovininiai automobiliai.
1994 m. įmonė buvo užregistruota kaip akcinė bendrovė.
1996 m. įmonė užregistruota kaip holdingo kompanija „AvtoKrAZ“.
Gamyklos privatizacija prasidėjo 1999 metais. Pagrindinį akcijų paketą įsigijo bendra Ukrainos-Vokietijos bendrovė „Mega-Motors“.
2004-aisiais bendrovė pasirašė kontraktą 2200 sunkvežimių KrAZ-6322 tiekimui į Iraką.
Baltijos baldų grupė

Istorija

UAB „Baltijos baldų grupė“ (BBG) buvo įsteigta 2001 m. kovo 2 d. kaip turto valdymo bendrovė, siekiant įsigyti baldų pramonės įmones su aiškia baldų gamybos specializacija, jas modernizuoti, įgyvendinant valdymo bei investicijų srityse sukauptą patirtį.
„Baltijos baldų grupės“ steigėjai – Rimantas Varanauskas ir Kęstutis Linkus – paliko SBA koncerną, įsigijo Kauno baldų įmonės „Freda“ kontrolinį akcijų paketą. Vėliau „Baltijos baldų grupė“ (BBG) 2005 gruodį įsigijo bankrutuojančią Vievio bendrovę „Wood Team Production“ ir atnaujino jos gamybą; planuoja iki 2006 metų pabaigos investuoti apie 5,5 mln. litų.
Baltijos baldų grupė, specializuodamasi ir koncentruodamasi į baldų gamybą, baldų furnitūros įmonę „Rokiruotė“ pardavė analogiška veikla užsiimančiai Lietuvos bendrovei.
Acta Orientalia Vilnensia

Acta Orientalia Vilnensia – mokslinis orientalistinis žurnalas, nuo 2000 m. leidžiamas Vilniaus universitete. Pradžioje leistas lietuviškai, vėliau, orientuojantis į platesnę skaitytojų auditoriją, pradėtas leisti angliškai.
„Acta Orientalia Vilnensia“ publikuoja straipsnius, susijusius su Azijos, Afrikos bei Artimųjų Rytų kalbomis bei kultūromis. Didelis dėmesys skiriamas šių kraštų antropologijai, istorijai, archeologijai, religinėms tradicijoms bei literatūrai. Spausdinamos įvairių orientalistinių knygų recenzijos.
Vyriausiasis redaktorius – Audrius Beinorius. Redakcinės kolegijos sekretorius – Valdas Jaskūnas. Prie leidybos prisideda ir kiti žymūs Lietuvos orientalistai bei kultūrologai – Loreta Poškaitė, Vladimir Korobov, Antanas Andrijauskas, Dalia Švambarytė ir kt.
Gintaras Valiulis

Biografija

1981–1986 m. studijavo Vilniaus universiteto Fizikos fakultete (baigė su pagyrimu), 1986–1989 m. – aspirantūroje. 1992 m. Vilniaus universitete apgynė fizinių mokslų daktaro disertaciją „Nenuostovumai ir femtosekundinių impulsų generacija tribangės parametrinės sąveikos metu“ (vadovas Algirdas Petras Stabinis), o 2005 m. – habilituoto fizinių mokslų daktaro disertaciją „Parametrinis šviesos lokalizavimas“. Stažavosi Insubrijos universitete Italijoje.
Nuo 1989 m. – VU FF Kvantinės elektronikos katedros mokslo darbuotojas. Nuo 1997 m. – docentas.
Europos fizikų draugijos narys.

Mokslinė veikla

Pagrindinės mokslinės veiklos sritys: netiesinė optika, impulsų spūda tribangėje parametrinėje sąveikoje, erdvinių ir laikinių šviesos solitonų generacija, lokalizuotų erdvėlaikyje šviesos darinių susidarymas, X bangų formavimas. Per 100 mokslinių publikacijų autorius ir bendraautoris.
Hebrono muchafaza

Administracinis suskirstymas

Muchafazos sudėtyje yra 5 miestai, 13 savivaldybių, 32 kaimai, 2 pabėgėlių stovyklos bei >100 beduinų gyvenviečių.
Edward Gierek

Biografija

Komunistu E.Gierekas buvo nuo jaunystės. Prieš Antrąjį pasaulinį karą daugiau kaip 10 metų gyveno Prancūzijoje ir Belgijoje, dirbo anglių šachtose. Karo metais dalyvavo pasipriešinimo vokiečiams judėjime.
1948 m. grįžęs į Lenkiją įstojo į LJDP ir pradėjo sparčiai kilti partinės karjeros laiptais. 1954 m. tapo LJDP CK Sunkiosios pramonės skyriaus vedėju. 1956–1964 m. buvo LJDP CK sekretorius, 1957–1970 m. tuo pat metu ir partijos Katovicų vaivadijos pirmasis sekretorius. Katovicuose jis įgijo tam tikrą populiarumą, dėl to po 1970 m. gruodžio neramumų Baltijos pajūryje paskirtas LJDP pirmuoju sekretoriumi. Taip E.Gierekas pakeitė V.Gomulką ir iki 1980 m. buvo LJDP CK Pirmasis sekretorius, faktinis šalies vadovas.
E.Gierekas aplankė Gdanską, Lodzę, žadėdamas reformas. Išties jo vadovavimo laikotarpis pasižymėjo pastangomis modernizuoti Lenkijos ekonomiką ir pagerinti santykius su Vakarų šalimis. Naudojant iš Vakarų šalių gaunamus didžiulius kreditus pradžioje pavyko pasiekti tam tikrų laimėjimų Lenkijoje gerokai pakilo pragyvenimo lygis. Atėjus laikui grąžinti paskolas padėtis ėmė sunkėti, o ją neigiamai paveikė ir 1974-75 m. naftos krizė. Pragyvenimo lygis ėmė smukti. 1976 m. kilo nauji streikai Gdanske. 1980 m. Lenkijos užsienio skola pasiekė 20 mlrd. dolerių ir prilygo TSRS užsienio skolai. 1980 m. pakėlus maisto kainas kilo vyko masiniai nacionaliniai streikai, susikūrė stiprus profsąjungų judėjimas „Solidarumas“.
Dėl šių įvykių 1980 m. rugsėjo 5 d. E.Gierekas buvo priverstas atsistatydinti iš pirmojo sekretoriaus pareigų, o gruodžio mėnesį jis buvo pašalintas ir iš CK. Po metų jis buvo pašalintas iš partijos, o V.Jaruzelskiui šalyje įvedus karinę padėtį 1981 m. buvo trumpam suimtas. Vėliau šalies politiniame gyvenime nebedalyvavo, gyveno provincijoje ir rašė memuarus.
1954–1980 m. buvo LJDP CK narys, 1956 m. liepos-spalio mėn. bei 1959–1980 m. – LJDP CK Politinio biuro narys, 1952–1980 m. – Lenkijos Seimo deputatas.
Akmeniškiai (Jurbarkas)

Aplinkinės gyvenvietės

Griciai – 2 km
Juodaičiai - 3 km
Ašmenos apskritis

Lietuviai

Daug Ašmenos apskrities gyventojų XIX a. – XX a. pirmoje pusėje buvo lietuviai. 1857 m. lietuviškai kalbantys sudarė 30,8 %, 1890 m. – 9,4 %, 1897 m. – 3,8 %, 1909 m. apie 4,6 % apskrities gyventojų. XIX a. pabaigoje lietuvių kalbos arealas sparčiai siaurėjo. 1890 m. lietuvių kalba buvo išlikusi visame Dieveniškių valsčiuje, Lazūnų apylinkėse ir kai kuriuose kaimuose aplink Jokintonis. 1910 m. lietuvių kunigų duomenimis, lietuviškai kalbėjo 10,3 % visų apskrities katalikų.
Lenkų valdžia persekiojo lietuvius, uždarė lietuvių mokyklas, skaityklas. Pagal Lenkijos statistiką 1919 m. apskrityje buvo 64 (0,03 %) lietuviai, iš jų Ašmenoje apie 10 %, 1931 m. – atitinkamai 1562 ir 6 %. Apskrityje lietuvių kalba išliko palei Lydos (Dieveniškės, Norviliškės, Surviliškės, Lipniškės, Geranainys), Vilniaus (Graužiškės, Velbutavas, Klevyčia), Naugarduko (Dūkšto seniūnija, Trobų ir Vijos parapijose) apskritis.
Ligija Bieliukienė

Ligija Bieliukienė-Bezumavičiūtė (1923 m. rugpjūčio 21 d. Šiauliai – 1966 m. birželio 28 d. Niujorkas) – rezistentė, JAV lietuvių visuomenės veikėja.

Biografija

1943 m. baigė Vytauto Didžiojo universiteto Filosofijos fakultetą. Lietuvių antinacinio pasipriešinimo dalyvė. 1944 m. pasitraukė į Vokietiją. 1949 m. baigė psichologiją Miuncheno universitete. 1945–1947 m. lietuvių studentų atstovybės Miunchene narė, 1946–1947 m. Tarptautinės studentų tarybos Miunchene pirmininkė.
1949 m. persikėlė į JAV. Nuo 1949 m. sambūrio „Šviesa“ veikėja, Pabaltijo moterų tarybos lietuvių atstovybės narė, nuo 1953 m. jos pirmininkė, nuo 1963 m. tarybos pirmininkė. Nuo 1951 m. Lietuvių rezistencinės santarvės vyriausiojo komiteto narė. Vadovavo lietuvių moterų klubų federacijai. Visuotinėje moterų klubų federacijoje atstovavo lietuvių moterims.
Trinidado ir Tobago istorija

Nepriklausomybė

1962 m. rugpjūčio 31 d. ji gavo nepriklausomybę, o 1976 m. rugpjūčio 1 d. ji buvo pripažinta respublika ir pasiliko Britanijos Tautų Sandraugoje. Šalis turi geriausią gyvenimo kokybės indeksą iš Karibų šalių. 1970 m. šalyje įvyko riaušės ir armijos maištas prieš rytų indus. Rytų indai paskelbė nepeprastąją padėtį, kuri truko dvejus metus.
1981 m. mirė Erikas Williams'as "Tautos tėvas" ir Žmonių Nacionalinio Judėjimo ŽNJ vadovas, kuris valdė nuo 1956 m. iki jo mirties 1981 m. Jį palaikė juodaodžiai žmonės. 1986 m. daugiarasis "Nacionalinis susivienijimas pertvarkymui" (NSP) laimėjo parlamentinę daugumą, pažadėdamas parduoti daugumą valstybės turimų bendrovių, pertvarkyti valstybės įstaigas ir sumažinti valstybės priklausomybę nuo naftos.
1990 m. protestuoti prieš NSP susirinko apie 100 juodaodžių radikalų mosulmonų ir susprogdino policijos nuovadą, kad įvyktų perversmas, kuriame ministras pirmininkas ir kiti valdžios atstovai buvo laikomi įkaitais šešias dienas. NSP buvo sutriuškinti 1991 m. ir ŽNJ vėl grįžo į valdžią. 1995 m. Vest Indijoje įsikūrusi partija, bei Jungtinių Tautų Kongresas vadovaujamas Basdeo Panday suformavo koalicinę vyriausybę su NSP. 2000 m. Basdeo Panday vos laimėjo dar vieną kadenciją.
2001 m. gruodžio mėn. rinkimuose JTK ir ŽNJ partijos gavo po 18 vietų. Abi partijos sutiko leisti prezidentui N. R. Robinson'ui pasirinkti ministrą pirmininką, bet kai jis pasirinko Patriką Manning'ą, dėl jo moralinių ir dvasinių vertybių, opozicija pareikalavo naujų rinkimų. 2002 m. spalio mėn. rinkimuose Patriko Manning'o partija paskelbė pergalę. 2003 m. Maxwell Richards fakulteto dekanas laimėjo rinkimus į parlamentą. 2006 m. balandžio mėn. buvęs ministras pirmininkas Basdeo Panday buvo nuteistas dviejiems metams kalėjimo už sukčiavimą valstybinėje įstaigoje.
Krivūlė (žurnalas)

Krivūlė – katalikiškas informacinis iliustruotas žurnalas, ėjęs 1969–2000 m. Vokietijoje.

Žurnalas

Žurnalą 2–3 kartus per metus Vokietijos vyskupų konferencijos lėšomis leido Lietuvių sielovados delegatūra. Redakciją rėmė vyskupai Paulius Baltakis, Antanas Deksnys. Buvo spausdinamas Romoje. Skelbti religiniai straipsniai, žinios apie Vakarų Europos lietuvių bendruomenių kultūrinį ir religinį gyvenimą.
Išėjo 70 numerių. Tiražas 2000 egzempliorių (1985 m.).

Redaktoriai

P. Celiešius, R. Krasauskas, B. Liubinas, Vincas Natkevičius, Povilas Jatulis, Antanas Bunga ir kiti.
Alkilhalidai

Alkilhalidai dar žinomi kaip halogenalkanai – organiniai junginiai, sudaryti iš alkano su vienu ar daugiau vandenilio atomų, pakeistų į halogeno atomus. Dauguma tokių junginių turi neigiamų efektų aplinkai, ardo ozono sluoksnį, todėl pastaruoju metu tokių junginių gamybą stengiamasi mažinti, juos pakeisti kitais junginiais.

Polimeriniai halogeninti dariniai

Chlorintus ar fluorintus alkenus galima polimerizuoti ir taip gauti daug naudingų plastikų, tokių kaip PVC, PTFE.

Istorija

Anglies tetracloridas ilgą laiką buvo ir dar tebėra naudojamas gesintuvams užpildyti.
Nuo 1928 metų halogeninti dariniai pradėti naudoti šaldytuvuose ir pakeitė nuodingą amoniaką ir sieros dioksidą. Dabar tokio panaudojimo atsisakoma.

Iš alkenų alilinio brominimo metodu

Alkenas reguoja su NBS tetrachlormetanu. Halogenas prisijungia į alilinę padėtį. Susidaro halogenalkenas.

Iš alkenų, prisijungiant HBr ar HCl

Alkenai reguoja su HCl ir HBr ir juos prisijungia. Prisijungimas vyksta pagal Makornikovo taisyklę. Susidaro halogenalkanų mišinys. Vienas produktas vyrauja.

Iš alkoholių

1) Pirminių ir antrinių alkoholių redukcija su PBr₃ eteryje. Taip -OH grupę pakeičia bromas.
2) Pirminių ir antrinių alkoholių reakcija su SOCl₂. Taip -OH grupę pakeičia chloras.
3) Reakcija su HX (X = halogenas). Taip -OH grup3 pakeičia halogenas. Su tretiniais alkoholiais tokia reakcija vyksta geriausiai.
Antazavės Juozo Gruodžio vidurinė mokykla

Istorija

1861 m. Antazavėje veikė parapinė mokykla. 1864 m. įkurta valdiška pradžios mokykla. Apie 1870 m. pastatytas dviejų galų namas, kurio viename gale įsikūrė mokykla, kitame gyveno mokytojas. Pastatą statė dvaras, o išlaikė vietos savivaldybė: teikė kurą, mokėjo mokytojui atlyginimą (20 caro rublių). 1895 m. mokėsi 30 mokinių, buvo trys skyriai. 1895–1944 m. veikė pradžios mokykla.
1934–1936 m. pastatytas senasis mokyklos pastatas (dabar nugriautas). 1944 m. rudenį atidaryta progimnazija su I–III klasėmis. 1947 m. progimnazija perorganizuota į septynmetę mokyklą, nuo 1954 m. Antazavės vidurinė mokykla. 1961 m. buvo sujungta su Antazavės internatine mokykla. 1962 m. mokyklos išskirtos į savarankiškas mokyklas. 1986 m. mokykla tapo dvylikmete (1-12 kl.).
1990 m. mokykla persikėlė į naują pastatą. 1995 m. mokyklai suteiktas kompozitoriaus Juozo Gruodžio (1884–1948) vardas. 1999 m. pradėtas priešmokyklinis ugdymas. 2000 m. rugsėjo 1 d. pradėtas profilinis mokymas (11-12 kl.).
2014 m. gimnazijos statusas.
Izabella Scorupco

Biografija

Gimė 1970 m. birželio 4 d. Balstogėje Lech ir Magdalena Skorupko šeimoje. Jos tėvai išsiskyrė kai jai buvo vieni metai. 1978 m. su mama išvyko gyventi į Švediją, kur ji išmoko švedų, anglų, prancūzų ir arabų kalbas. XX a. devinto dešimtmečio pabaigoje daug keliavo po Europą, kur dirbo modeliu. Jos nuotrauka buvo įdėta į Vogue žurnalo viršelį. Dešimto dešimtmečio pradžioje pradėjo trumpą, bet sėkmingą pop daininkės karjerą, kai išleido albumą IZA, kuris 1991 m. laimėjo Švedijos pop muzikos aukso medalį.
1996 m. gruodžio 25 d. ištekėjo už NHL Edmontono „Oilers“ ekipos žaidėjo, lenko Mariusz Czerkawski, bet jau 1998 m. išsiskyrė turėdami dukrą Julia. 2003 m. sausio 30 d. ištekėjo už amerikiečio Jeffrey Raymond, su kuriuo turi sūnų Jakob ir gyvena Los Andžele.
Belgijos futbolo lygos taurė

Belgijos futbolo lygos taurė – trumpalaikis taurės turnyras, vykęs 1997–2000 metais Belgijoje. Turnyras nutrauktas dėl to, kad futbolo klubai nesutarė su televizija dėl rungtynių transliacijos.
Visdievai

Istorija

XVIII a. pab. minima čia augus seną šventa laikomą liepą ir kalną. Pasak vietinių gyventojų pasakojimų (užrašyti nuo 1935 m.) kaime kadaise buvusi šventykla Visiems dievams, nuo kurios ir kilęs kaimo pavadinimas.
Stanislovas Manučis

Stanislovas Manučis, lenk. Stanisław Manuzzi, rus. Станислав Мануцци – (g. apie 1773 m. – m. 1823 m. kovo 23 d. Utenoje) – Rusijos imperijos grafas, ATR politinis ir valstybės veikėjas. Mecenatas.

Biografija

Amžininkų įsitikinimu, buvo paskutiniojo ATR valdovo Stanislovo Augusto Poniatovskio nesantuokinis sūnus, net ir krikštytas biologinio tėvo vardu. Tėvai nuo pat savo vestuvių gyveno atskirai, Stanislovą Seivuose augino motina kartu su senele Rože Strutinskiene. Motina Jadvyga Manuči mirė nuo tuberkuliozės būdama vos 42 metų, tada nepilnametis Stanislovas persikraustė gyventi į Breslaujos apskritį pas savo tėvą Mikalojų Manučį. Baigęs Polocko jėzuitų kolegiją, 1790 m. kaip Breslaujos pavieto atstovas dalyvavo Keturių metų seime, garsėjo kaip reformų priešininkas. 
Karalius Stanislovas Poniatovskis tėvą buvo paskyręs Apso seniūnu, kuriam pavaldi didelė teritorija, tarp jų ir lietuvių gyvenami kaimai. Prieš tai M.Manučis, kaip ATR pasiuntinys, dažnai lankydavosi Sankt Peterburge ir kunigaikščiui Grigorijui Potiomkinui teikė informaciją apie padėtį krašte, Varšuvoje jis veikė kaip Rusijos įtakos asmuo. 1792 m. kilo karas tarp Rusijos ir ATR ir Breslaujos apskritį užėmė generolo leitenanto Dolgorukio daliniai. Mikalojui Manučiui buvo pasiūlyta bendradarbiauti, bet jis atsisakė, vietoje savęs rekomenduodamas sūnų.
St. Manučis buvo paskirtas Targovicos konfederacijos atstovu Breslaujos apskričiai, jis taip pat priklausė šios Konfederacijos vadovaujantiems organams (kuravo LDK teismus). 1793 m. kaip Infliantų pasiuntinys išrinktas į Gardino seimą, priklausė Gardino konfederacijai. 
1794 m. krašte kilo Kosciuškos sukilimas. Su netoliese gyvenusiais dvarininkais tėvas M. Manučis nesutarė, dėl žiauraus elgesio su aplinkiniais buvo pravardžiuojamas Šiaurės velniu. Bijodamas kaimynų keršto Mikalojus Manučis su sūnumi Stanislovu nusprendė bėgti į Rusiją. Sukilėliai pakeliui karietą sustabdė ir gabenamą turtą konfiskavo, o bėgliams leido važiuoti toliau. Sankt Peterburge juos priglaudė carienė Jekaterina II, abiem paskirdama dideles pašalpas. 1797 m. naujai karūnuotas Rusijos caras Pavelas I už paslaugas Rusijos sostui Abiejų Tautų Respublikos padalijimų laikotarpiu suteikė  garbingus titulus – ir tėvui, ir sūnui leista vadinti grafais.
Grįžę į Breslaujos kraštą, 1798 m. grafai Menučiai nusipirko prabangius rūmus Belmonte (dab. brus. Ахремовцы). 1801 m. netikėtai mirė jų globėjas imperatorius Pavelas I. Kaimynai dvarininkai suskubo kelti bylas dėl įsisenėjusių skriaudų, M. Manučis teismus pralaimėdavo vieną po kito. Nuo 1806 m. tėvas Manučis nusprendė pasitraukti į atokų Albinovo palivarką (dab. brus. Альбиновка), o Belmonto rūmuose įsikūrė sūnus.
Grafas Stanislovas Manučis palaipsniui sureguliavo ginčus su kaimynais ir įgijo jų pasitikėjimą, buvo išrinktas Breslaujos apskrities bajorų maršalka. Dar 1800 m. buvo vedęs Konstanciją Pliaterytę, kartu su žmona garsėjo kaip mecenatai – aukojo parapijinėms mokykloms ir bibliotekoms. Belmonto rūmai buvo idealiai sutvarkyti, jų vidinė tvarka ir parkas priminė Sankt Peterburgą. Grafai palikuonių neturėjo, turtas atiteko žmonos giminėms.
Inga Skisaker

Inga Skisaker – ekonomistė, vadovė, bankininkė. Nuo 2008 metų – „Nordea Bank Lietuva“ generalinė direktorė. Šiame banke pradėjo dirbti vykdančiąja direktore 2007 metais. Nuo 2013 metų vadovauja Nordea Baltijos šalių skyriui.
Bulterjeras

Kilmė

Bulterjeras buvo išvestas kryžminant anglų buldogą, baltąjį anglų terjerą ir dalmatiną. Dar ir dabar auginantys bulterjerų veislės šunis mato kai kuriuos senųjų veislių požymius: kartais dalmatino – šuo būna elegantiško kūno sudėjimo, kartais buldogo – šuo būna raumeningas ir tvirtas, turi stiprius nasrus. Rekomenduojama, kad šuo turėtų visų trijų veislių požymių.

Išvaizda

Tai kresni, raumeningi, harmoningo kūno sudėjimo šunys.
Kailis būna baltos, smėlio arba rudos spalvos, su įvairiais atspalviais. Plaukai trumpi, prigludę, šiurkštoki. Galva didelė, ištįsusio kiaušinio formos, be įdubimų, šnervės plačios. Akys mažos, siauros, įkypos. Uodega gana trumpa, nukarusi, ties pagrindu stora, plonėjanti. Šios veislės šuns ūgis gali būti įvairus – svarbiausia, kad kūnas būtų standartinių proporcijų. Nykštukinių bulterjerų ūgis ties gogu būna iki 35,5 cm, svoris – iki 8-9 kg.

Charakteris ir elgesys

Bulterjerai yra budrūs, bebaimiai ir ramūs, gan aukšto intelekto šunys, tačiau sunkokai dresuojami. Šie šunys tinkami laikyti tiek mieste, tiek kaime, tačiau kenčia būdami vieni. Būtinas didelis fizinis krūvis. Mažai loja. Agresyvūs bulterjerai nebūdingi šiai veislei, o bailūs ir baikštūs kinologų yra brokuojami. Gerai išauklėtas ir išdresuotas bulterjeras gali būti geru šeimos draugu, ištikimu kompanjonu tiek šeimininkui, tiek jo šeimos nariams. Neauklėtas bulterjeras gali būti labai pavojingas, nes tokio šuns elgesys impulsyvus ir nenuspėjamas. Kai kuriose šalyse bulterjeras priskiriamas prie agresyvių šunų veislių, išskyrus nykštukinius, kurie laikomi dekoratyviniais.
Kuocėnų savivaldybė

Istorija

Savivaldybė sudaryta 2009 m. reformos metu iš Valmieros rajono dalies.
Burundžio geografija

Burundis – valstybė rytų Afrikoje. Šalies plotas 27 834 km², gyventojų skaičius - 7,9 mln. Urbanizacija - 6 %, gyventojų tankumas - 279 žm./km². Šiaurėje ribojasi su Ruanda, vakaruose - Kongo Demokratine Respublika, rytuose su Tanzanija. Pietuose tyvuliupja Tanganikos ežeras. Šalį kerta 30° ilguma. Šalis naudoja Rytų Europos laiko juostą (+2).
Burundis yra Rytų Afrikos lūžių juostoje (seismiškai aktyvi zona). Burundis yra Somalio plokštėje, kuri, mokslininkų nuomone, nutols nuo Afrikos žemyno ir slinksis į Indijos vandenyną (susidarys Afrikos vandenynas).
Burundis yra subekvatorinėje klimato juostoje. Kritulių per metus iškrenta apie 2000 mm. Burundžio aukščiausia vieta 2 670 metrai (Hehos kalnas), žemiausia - 772 metrai (Tanganikos ežero paviršius). Šalies sostinė ir didžiausias miestas – Bužumbūra. Joje, 2007 m. duomenimis, gyvena 337 tūkst. žmonių.
Šalies raštingumas - 52 procentai, 67 % gyventojų - Romos katalikai, animistai - 23 %, musulmonai - 10 %. Piniginis vienetas - Burundžio frankas (BIF) lygus 100 santimų. 2007 metais šalies BVP buvo 700 JAV dolerių vienam gyventojui per metus.
Žemaitijos herbas

Žemaitijos herbas – raudoname skyde juoda ant užpakalinių kojų stovinti meška su balta grandine ant kaklo.

Istorija

Istorinėje literatūroje Žemaitijos, arba Žemaitijos Kunigaikštystės, herbo klausimas nepakankamai ištyrinėtas. Ypač neaiškus jo atsiradimo laikas ir kilmė. Manoma, kad Žemaitijos herbo ištakos susijusios su legendine Lietuvos kunigaikščių romėniškosios kilmės teorija. Pagal ją, viena iš Italijos į Lietuvą atsikėlusių giminių buvo vadinama Ursinais (lot. ursus – meška).
Anksčiausi žinomi Žemaičių herbo pavaizdavimai randami ant Aleksandrui Jogailaičiui gamintos taurės 1492 m., vėliau šis herbas puikuojasi ant auksinės 1548 m. leistos monetos, kur jis įeina į jungtinį Žygimanto Augusto herbą.
Lietuvos valstybės didžiuosiuose antspauduose herbas pavaizduotas tik 1669 m., tai yra Mykolo Kaributo Višnioveckio valdymo laikais.
Remiantis istorine ir ikonografine medžiaga, mažojo ir didžiojo herbų etalonus sukūrė dailininkas Algis Kliševičius. Lietuvos heraldikos komisija juos aprobavo 1994 m. liepos 21 d. (komisijos posėdžio protokolas Nr. 121).
Gaspra

Istorija

Gyvenvietės pavadinimas nuo graikiško žodžio gr. άσπρος („baltas“). Gaspros gyvenvietė šaltiniuose pirmą kartą minima 1784 m.